﻿ Стивън Перейра: В ЦСКА ми харесва много – Sportonline.bg
Начало / Футбол БГ / Стивън Перейра: В ЦСКА ми харесва много
Стивън Перейра: В ЦСКА ми харесва много
От този клуб имаше много сериозен интерес към мен
Зашитникът на ЦСКА Стивън Перейра даде интервю за холандското издание „Fox Sport“. В него бранителят сподели, че очаква с нетърпение дербито с Левски и се чувства много добре в България и е щастлив при „червените“.
„В ЦСКА ми харесва много. Това е най-големият български клуб, всичко е на топ ниво, има доста добри условия. Избрах ЦСКА, защото имаше много сериозен интерес към мен от дълго време насам. Предложиха ми конкретни условия и в крайна сметка не мислих много, а приех да отида в България. Този клуб беше най-настоятелен да ме привлече и се радвам, че направих тази стъпка.
Запознах се с феновете и обстановката около ЦСКА още преди да дойда в България. Очаквам с нетърпение голямото дерби с Левски, което е най-важният мач в първенството. Играхме и в Лига Европа, елиминирахме два съперника, но за жалост Копенхаген ни спря. Смятам, че се представихме силно срещу датчаните, дори може би не заслужавахме да загубим и двете срещи. Имаше обаче моменти, в които съдиите ни ощетиха и това натежа.
В България играя заедно с Джеси и Жанио Бикел, които са популярни в Холандия, а също така се познавам и с Мисиджан от Лудогорец и Кабрал от Левски. Те играят в двата ни основни съперника, но съм сравнително близък с тях. Целта ни е да станем шампиони. ЦСКА отдавна не е бил на първото място, а в последните години Лудогорец доминира, но сме амбицирани да сложим край на това.
Доста е отговорно да играеш за голям клуб като ЦСКА, защото очакванията са доста високи. Винаги трябва да печелиш. Но това не е достатъчно! Трябва да го направиш и с красива игра, иначе не ставаш за нищо. Тук си задължен винаги да си на високо ниво“, сподели Перейра.